* **Diplomamunka-témajavaslat**ot a ZV-t szervező tanszék tanszékvezetőjének jóváhagyásával az egyetem oktatói írhatnak ki **2017. november 27**-től. A hallgatók a saját diplomamunka téma javaslatukkal megkeres(het)ik az oktatót, akit belső konzulensnek kérnek fel. Ha elvállalja, a belső konzulens az 1/a melléklet szerinti feladat-kiíró lapot kitölti és a ZV-t szervező tanszék tanszékvezetőjével jóváhagyatja **2018.január 29.**-ig. **A hallgató kötelessége, hogy az oktatók elérhetőségét figyelembe véve időben megkeresse a belső konzulensnek felkért oktatót úgy, hogy ez a határidő betartható legyen.**
* A diplomamunka nyelve lehet a magyartól eltérő is, ha ezt a Feladat-kiíró lapon feltüntetik. **A diplomamunka nyelvétől függetlenül az egy oldalas magyar és egy oldalas angol nyelvű tartalmi összefoglalónak el kell készülnie.**
* Törekedni kell arra, hogy minden diplomatémához tartozzon **külső konzulens** is.
* A **diplomamunka-téma akkor tekinthető elfogadottnak**, ha a **Feladat-kiíró lapra rákerül az összes illetékes** (belső-, külső konzulens, ZV-t szervező tanszék tanszékvezető) **aláírása.** A Feladat-kiíró lapból **2 eredeti példányt** kell készíteni.
* A ZV-t szervező tanszékek külön-külön Diplomamunka konzultáció **(=Szakdolgozat(i konzultáció) NGB\_KM099, AJNB\_KMTM099)** kurzusokat írnak ki a Neptunba a belső konzulensek nevére.
* A hallgató kötelessége, hogy a belső konzulense nevére kiírt Diplomamunka konzultáció kurzusra jelentkezzen. Az olyan jelentkezések, amelyek nem a belső konzulens kurzusára történnek, érvénytelenek, és ezek törlésre kerülnek.
* Minden ZV-t szervező tanszék **2018. január 29.**-iga honlapján közzéteszi a Diplomamunka-készítési Útmutatót. A hallgatónak a diplomamunka készítése során végig az aktuális útmutató alapján kell dolgoznia.
* A **diplomamunkák leadásának határideje**: **2018. május 18.** péntek 12.00. **Határidő utáni leadás nincs.**
* A **diplomamunkát** egy nyomtatott példányban és elektronikus (pdf) formában kell beadni a **Konzultációs lappal együtt** (5/a melléklet). Az elektronikus formátumot a diplomamunka leadása előtti napon 12 óráig fel kell tölteni <http://lib.sze.hu/diplomaleado> weboldalra. A **Hallgatói nyilatkozat** (ld. TVSZ 18. melléklet) és a **Feladatkiíró lap** (1/a-b melléklet) **aláírva kell szerepeljen az elektronikusan feltöltött példányban is**.
* A **bírálat**ra vonatkozó határidő: **2018. június 11.**
* A **záróvizsgához tartozó időpontokat, helyszíneket, a hallgatók beosztását** a ZV-t szervező tanszék vezetője határozza meg, legkésőbb **2018. június 10.**-ig. A beosztásról a tanszék vezetője a tanszék honlapján keresztül, vagy a záróvizsga tájékoztató keretében értesíti az érintett hallgatókat.
* A **záróvizsgán használni kívánt bemutató** (elektronikusan), valamint a záróvizsga bizottság tagjai számára elérhető **összefoglaló** (1 db. elektronikus és 3 db kinyomtatott példány) leadási határideje: **2018. június 15.**
* Sikertelen a záróvizsga, ha akár a diplomamunka, akár annak védése, akár bármely tantárgyi/komplex tantárgyi záróvizsga sikertelen. A sikertelen záróvizsga csak valamely későbbi záróvizsga-időszakban ismételhető.
* A külső konzulens cége, gazdasági társasága, intézménye a téma kiírásával egy időben a saját formátumának megfelelő formában (maximum 1 oldalas), vagy a 3. melléklet használatával kérheti a diplomamunka titkossá tételét. A titkosítás maximális ideje 5 év.
* **A titkosítási kérelmet a diplomamunka elejébe be kell kötni, valamint elektronikusan is fel kell tölteni a diplomamunka mellé.**